"Milla" en rå taske i koskind – deuxTronier
"Milla" en rå taske i koskind
Line Tronier Albrechtsen
"Milla" er på mange måder en taske, der rammer det vi stræber efter. Tasken er meget enkel, den er fremstillet i koskind og designet minder meget om en ældgammel rejsetaske fra Marokko. Vi har primært ændret lidt på målene.
Tasken har rå skind indvendig og har ingen ekstra lommer mm. Vi har valgt at lave "Milla" i natur og sort. Milla er i hovedtræk syet i hånden, hvilket fremstår tydeligt indvendig og der hvor bæreremmen hæfter. Der er dog også anvendt symaskine til fx. lynlåsen. Taskens læderstykker er skåret i hånden og taskerne kan variere lidt i skindets tykkelse og kontur. Ikke to tasker er ens. Taskerne syes i Fez og Marrakech i Marokko af læderhåndværkere.
Inden længe vil "Milla" komme i en mindre udgave - perfekt til sport, arbejde og 1-2 dages rejser. Taskerne har en særdeles lang levetid og bliver smukkere med tiden. Milla kan købes i natur og i sort.
Navn Mailadresse Besked
Bemærk, at kommentarer skal godkendes før de publiceres
© 2019, deuxTronier. Drevet af Shopify